Cuneiform Tablet CCT 3 2b-3a (BM 113314)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi₄-ma a-wa-at DINGIR dan-na a mì-nim a-na ni-qí-ša-tí-kà a-na É en-na-nim ta-tù-nu-ar a-pu-tum lá ta-tù-ar ta-ḫa-li-iq a-šùr-ma-lik šu-ma KÙ.BABBAR 1 GÍN a-na e-bu-ṭim i-da-na-kum lá ta-ma-ḫa-ar-šu šu-ma ki-ma šu-wa-tí ú-ša-za-az-kà lá ta-za-az um-ma a-ta-ma ḫa-ra-ni a-na a-lim{ki} a-šu-mì tí-ir-tim ša PUZUR₄-a-šùr lá té-ra-áb-ma TÚG.ḪI.A lá ta-ta-na-dí-in qá-dí um-me-a-ni a-ḫi-ta-ma i-zi-iz ù ṣí-it TÚG.ḪI.A ù KÙ.BABBAR du-gu₅-ul šu-ma TÚG.ḪI.A i-zu-zu i-zi-iz-ma a-na qá-tí-ni zu-uz iš-tù a-šùr ú-ša-pá-lá-ni a-na ma-tim ki-li-ša IR-du-tám lá ta-ṣa-ba-at <gap>-ma-sú wa-ṣa-am lá i-mu-ú ša i-ta-na-dí-nu li-ta-dí-in a-ta lá ṭá-ḫi